Түштүк Теңир-тоо көмүрлүү аймагы

Түштүк Теңир-тоо көмүрлүү аймагы - Орто Азиядагы ири көмүр кендери жайгашкан жер. 

Түштүгүнөн Түркстан, Алай, Какшаал кырка тоолору, түндүгүнөн Чаткал кырка тоосу, Талас-Фергана жаракасынын ортонку бөлүгү, Молдо-Тоо, Соңкөл менен чектешет. Көмүр кендери тоо арасындагы ойдуңдардын ортонку бөлүгүндө жайгашып, көмүрлүү 5 ири аймактан турат. Буга Алабуга - Чатыр-Көл, Түштүк Фергана көмүрлүү райондору кирет. Бул аймакта көмүрдүн бар экени жерг. элге эзелтен белгилүү болгон. Бирок, алгачкы геол. маалымат 1873-ж. берилген. Аймакта негизинен палеозой (силур, девон, карбон, пермь), мезозой (триас, юра) жана кайнозой (палеоген) тоо тектери жатат. Көмүр юра мезгилинин конгломерат, кумдук, аргиллит жана чопо катмарларынын арасында. Көмүрдүн күйүүдөгү орт. жылуулук берүү энергиясы 16,72 МДж/кг (Кызыл-Кыя), күлдүүлүгү 13,7%.

 Колдонулган адабияттар 
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Орто Азия